Ben Platt 
**Benjamin Schiff Platt** (s. 24. syyskuuta 1993 Los Angeles, Kalifornia, Yhdysvallat) on yhdysvaltalainen näyttelijä sekä laulaja-lauluntekijä. Hän aloitti uransa teatterin parissa jo lapsena, ja on esiintynyt Broadwaylla esityksissä *The Music Man*, *The Book of Mormon* sekä *Dear Evan Hansen*, jossa esittämästään nimiroolista hän voitti kesäkuussa 2017 Tony-palkinnon.

Platt on näytellyt myös muun muassa elokuvissa *Pitch Perfect* (2012) ja *Pitch Perfect 2* (2015) sekä *Ricki and the Flash* (2015) ja *Billy Lynn’s Long Halftime Walk* (2016) ja *Dear Evan Hansen* (2021).

Platt solmi levytyssopimuksen Atlantic Recordsin kanssa vuonna 2017 ja hänen ensimmäinen studioalbuminsa *Sing to Me Instead* julkaistiin maaliskuussa 2019.

Lapsuus ja koulutus
-------------------

Ben Platt syntyi Los Angelesissa, Kaliforniassa äidilleen Julie Plattille (o.s. Beren) sekä isälleen Marc Plattille juutalaiseen perheeseen, ja on perheen viidestä lapsesta toiseksi nuorin. Hänen isänsä on elokuva-, tv- ja teatterituottaja, ja on tuottanut monia tunnettuja elokuvia kuten *Blondin kosto*, *Into the Woods*, *La La Land* sekä *Maija Poppasen Paluu.* Marc Platt on myös tuottanut Broadwaylle musikaalit *Dear Evan Hansen* sekä *Wicked*. 

Platt harrasti teatteria Adderleyn esittävien taiteiden koulussa Los Angelesin Pacific Palisadesin naapurustossa ja esiintyi monissa koulun musikaaliproduktioissa kuten *Bye Bye Birdie* ja *Into the Woods.* Platt opiskeli yliopisto-opintoihin valmistavassa Harvard-Westlaken koulussa Los Angelesissa, josta valmistui vuonna 2011. Tämän jälkeen hän vastaanotti opiskelupaikan New Yorkissa sijaitsevasta Columbian yliopistosta. Hän kuitenkin keskeytti opintonsa kuuden viikon jälkeen, liittyäkseen *The Book of Mormonin* produktioon Chicagossa. Columbiassa opiskelunsa aikana Platt kuului yliopiston acapella-lauluyhtyeeseen *Nonsequitur*.

Ura
---

### 2002–2014: Varhaiset esiintymiset ja *The Book of Mormon*

Yhdeksänvuotiaana Platt esitti Winthrop Paroota *The Music Manin* produktiossa Hollywood Bowlissa Produktiossa oli mukana myös näyttelijä Kristin Chenoweth. 11-vuotiaana hän esiintyi Jeanine Tesorin ja Tony Kushnerin *Caroline, or Change* -tuotannon lyhyehköllä kiertueella Yhdysvalloissa. 17-vuotiaana Platt esitti Jean Valjeanin roolin Kidz-teatterin versiossa *Les Misérables* -musikaalista. Muita alku-uran rooleja ovat mm. Claude Bukowskin rooli Columbian yliopiston *Hair*-musikaalissa. Platt otti osaa myös Duncan Sheikin ja Steven Saterin *Alice by Heart -*musikaalin työpajavaiheeseen .

Vuonna 2012 Platt sai Elder Arnold Cunninghamin roolin *The Book of Mormonin* Chicagon produktiossa. Produktion ensi-ilta oli CIBC-teatterissa Chicagon keskustassa 19. joulukuuta 2012. Produktio menestyi hyvin, ja viimeinen esitys esitettiin 6. lokakuuta 2013. Kriitikot ylistivät Plattin roolisuoritusta, minkä ansiosta hän pääsi esittämään roolin uudelleen, tällä kertaa Broadwaylla. Esitykset pyörivät Broadwayn Eugene O'Neill -teatterissa 7. tammikuuta 2014 – 6. tammikuuta 2015.

Lähteet
-------

1. ↑  Tony Awards 2017 updates: 'Dear Evan Hansen' and Bette Midler are among the night's big winners *Los Angeles Times*.  12.6.2017.  (englanniksi)
2. ↑  Ben Platt *IMDb*. Viitattu 4.7.2019.
3. ↑  Sing To Me Instead by Ben Platt *Genius*. Viitattu 4.7.2019. (englanniksi)
4. ↑  Cover Story: Passion Plays *upenn.edu*. Viitattu 7.5.2019. (englanniksi)
5. ↑  Marc Platt *IMDb*. Viitattu 4.7.2019.
6. ↑  Alumni Members *Columbia Nonsequitur*. Viitattu 7.5.2019. (englanniksi)
7. ↑  McCormack and Chenoweth Sing The Music Man Aug. 4 at Hollywood Bowl *Playbill*.  Sun Aug 04 02:00:00 EDT 2002. Viitattu 4.7.2019. (englanniksi)
8. ↑  Ernio Hernandez: Kushner and Tesori's Caroline, or Change with Pinkins Plays in San Francisco *Playbill*.  Fri Jan 14 01:00:00 EST 2005. Viitattu 4.7.2019. (englanniksi)
9. ↑  Hair :: Columbia Musical Theatre Society *blogs.cuit.columbia.edu*. Viitattu 4.7.2019. (englanniksi)
10. ↑  BWW News Desk: Ben Platt, Mary Testa & More Lead Workshop of New Sheik-Sater Musical ALICE BY HEART Today *BroadwayWorld.com*. Viitattu 4.7.2019. (englanniksi)
11. ↑  Adam Hetrick: The Book of Mormon, With Nic Rouleau, Ben Platt and Syesha Mercado, Opens in Chicago Dec. 19 *Playbill*.  Wed Dec 19 01:00:00 EST 2012. Viitattu 4.7.2019. (englanniksi)
12. ↑  BWW News Desk: Nic Rouleau & Ben Platt to Join THE BOOK OF MORMON on Broadway in January *BroadwayWorld.com*. Viitattu 4.7.2019. (englanniksi)

Aiheesta muualla
----------------

* Ben Platt Internet Movie Databasessa. (englanniksi)
* Ben Platt Elonetissä.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Tšekki

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Elonet

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ben Platt (actor)